# Innledning

Dette dokumentet inneholder kortfattet beskrivelse av operativ strategi og miljøstrategi for det prioriterte området Runde. Sammen med det tematiske kartmaterialet utarbeidet for området utgjør dette den miljøstrategiske planen for dette området.

Det tematiske kartmaterialet foreligger som storformat PDF dokumentet, tilgjengelig for utskrift ved behov. Følgende kart foreligger for det enkelte området:

* Basiskart
* Verneområder
* Operasjonsdyp for ulike fartøystyper ved forventede værforhold
* Strandtyper
* Adkomst og infrastruktur

Planene er å betrakte som en første versjon, og vil over tid bli komplettert med kartinformasjon, samt med mer utfyllende beskrivelse av miljøstrategi rettet mot egenskapene til de miljøprioriterte lokalitetene.

# Generell informasjon

## Farvann

Området nordvest for Runde er relativt åpent farvann. Rundt Skorpa og Nerlandsøya i vest er det relativt langgrunt mot vest (< 20 m dyp inntil 1-1,5 km fra land), mens dypet i øvrige områder overstiger 20 meter rundt 500 meter fra land. Øst i området, rundt Flø fuglefredningsområde, er det igjen store områder hvor dypet er under 20 meter. Se kartmaterialet som er utarbeidet for Runde for en detaljert oversikt over operasjonsdyp.

## Tidevann

Differansen mellom høyvann og lavvann er i det aktuelle området 120 cm.

## Aktuelt utstyr

Havgående systemer til anvendelse oppstrøms for området, samt i områder med tilstrekkelig dybde og manøvreringsrom. Kystsystemer kan anvendes i de samme områdene, samt i moderat bølgeeksponerte områder. Tradisjonelle fjordsystemer vil være egnet for skjermede og grunne områder, og høyhastighets fjordsystemer vil være egnet beskyttede områder med spredt emulsjon, og derved sveipe et stort område på kort tid. Mindre fartøy og utstyr og tilhørende logistikk vil sammen med fjordsystemer benyttes i akuttfase strand, til låsing og oppsamling av emulsjon i strandsonen.

## Adkomst

Øyene mellom Runde og E39 i sørøst er forbundet med bilvei, mens adkomst til Skorpa i vest og øyene utenfor Ulsteinvik i øst må skje vha. småbåter andre egnede fartøy. I kartmaterialet som er utarbeidet for området er det pekt på flere områder hvor slutten av en vei befinner seg < 50 og < 10 m fra kystlinjen, og som således kan egne seg til deponering av utstyr. Det er fiskerihavner på de fleste øyene hvor ilandføring av utstyr fra større båter kan gjøres effektivt. Helikopter kan anvendes til lokasjoner som ikke kan nås fra vei eller fartøy.

## Sjøkart

Nr. 30

## Beredskapsregion

Region 19: Sunnmøre.

# Miljøstrategi

## Miljøprioriterte ressurser

Fiskeressurser med gyteområde som omfatter eksempelområdet:

Norsk Vårgytende sild (Februar-april)

Kysttorsk (Januar-april)

MOB A hele året

|  |  |  |  |  |
| --- | --- | --- | --- | --- |
| **Område** | **Hovedtype** | **Undertype** | **Arter** | **Artsgruppe** |
| Muleneset – Mulefjellet | Sjøfugl | Fuglefjell, hekking | Gråmåke, Havhest, Havsule, Stormsvale, Svartbak, Teist, Toppskarv | Alkefugl, Måker, Skarv, Stormfugl |
| Runde frednings-område | Botaniske verdier, sjøfugl | Usp. botanisk omr., fuglefjell, rasting, hekking | Alke, Havhest, Havsule, Krykkje, Lomvi, Lunde, Teist, Toppskarv, Ærfugl | Alkefugl, Ender, Måker, Skarv, Stormfugl, Vadere |
| Grasøyane fuglefrednings-område | Marine pattedyr, sjøfugl | Hvileplass sel, rasting, myting, hekking | Havert, Havsule, Steinkobbe, Ærfugl | Alkefugl, Ender, Gjess, Måker, Skarv, Stormfugl, Terner, Vadere |
| Eggholmen | Sjøfugl | Overvintring, myting, hekking | Fiskemåke, Grågås, Gråmåke, Havsule, Sildemåke, Stokkand, Svartbak, Teist, Ærfugl | Alkefugl, Ender, Gjess, Måker, Skarv, Vadere |
| Flø fuglefrednings-område | Marine pattedyr, sjøfugl, våtmark | Oterområde, hvileplass sel, overvintring, våtmark m/ornitol. verdier, våtmark m/bot. verdier | Oter, Steinkobbe |  |
| Fjordsystemet Gurksøy – Bergsøy – Leinøya | Marine pattedyr, sjøfugl, våtmark | Oterområde, usp. marine pattedyr, usp. sjøfugl, usp. våtmarks-område | Oter, Steinkobbe |  |
| Stokksund-Blikkvågene fuglefrednings-område | Sjøfugl, våtmark | Rasting, overvintring, usp. våtmarks-område | Fjæreplytt, Havelle, Siland, Sjøorre, Tyvjo, Ærfugl | Ender, Gjess, Måker, Skarv |
| Tjørvågosen naturreservat | Botaniske verdier, elveos, sjøfugl | Tangstrand, strandeng, elveos, vågos, rasting, overvintring |  | Ender, Gjess, Hegre, Skarv, Svaner |

## Sosio-økonomiske ressurser

Økonomiske interesser omfatter kystnær fiskeriaktivitet, tarehøsting og lokale gyteområder.

Utvalgte interesser er gjengitt i kart fra Fiskeridirektoratet i

<http://www.senseweb.no/multimedia/50210/gyte-tare_akva_runde.pdf>

Se også Fdir for flere karttema: <http://kart.fiskeridir.no/default.aspx?gui=1&lang=2>

## Tiltaksvalg for beskyttelse

Emulsjonen forventes å ha redusert til dårlig dispergerbarhet ved inndrift til området. Prøvetaking av emulsjonen ved et eventuelt utslipp vil avgjøre operative muligheter for tiltaksvalg.

## Operativt fokus

Beskyttelse mot påslag har hovedfokus. Deretter har oppsamling av olje i strandsonen (akuttfase strand) fokus i de områdene som benyttes av sjøfugl og marine pattedyr, samt i områder der sjøfugl oppholder seg på vannet. Ytterligere beskrivelse av operativ strategi er gitt i kap 2.3.

# Operativ strategi

## Beskyttelse

***Oppstrøms***

Basert på resultater fra kartlegging av forurensningen vil tyngre systemer benyttes til bekjempelse oppstrøms for området. Dette vil være ressurser fra barriere 2, komplettert etter behov.

***Ytre deler av området***

Kystsystemer som inngår i planen vil primært disponeres i ytterkant av området, for å hindre inndrift av olje inn til de deler av området hvor vanndyp setter begrensninger for operasjon.

***Innen området***

Fjordsystemer som inngår i planen vil primært disponeres i loside områder der kystsystemer ikke kan operere, samt på lesiden i forhold til gjeldende vind- og bølgeretning.

***Miljøprioriterte områder***

Innen området skal de lokaliteter og områder som er markert på temakartet prioriteres for beskyttelse. Områder under tidevannssonen prioriteres kun for beskyttelse i den tidsperiode konsekvenspotensialet er tilstede for gyteområder. Eventuelt behov for innbyrdes prioritering mellom øvrige miljøprioriterte lokaliteter avhenger av årstid og konsekvenspotensial.

***Nedstrøms***

Basert på kartlegging og observasjoner av oljens drivretning vil ressurser disponeres på lesiden etter behov.

***Akuttfase strand***

Ressurser for innsats i akuttfase strand disponeres i forhold til registrert påslag, og fare for sekundærforurensning.

***Strandrensing***

Sentrale deler av området består av stein/grusstrand og strandberg, mens vestliggende områder vendt mot åpent hav i tillegg har et stort innslag av klipper. Se kartmateriale for detaljert oversikt over strandtyper. Plan for grovrensing av strender utarbeides ut fra en samlet prioritering i forhold til forurensningsgrad og grad av selvrensing.

## Kart for beslutningsstøtte

Det er laget kart til støtte for operative beslutninger for hvert eksempelområde.

**Bakgrunnskart:** Avgrensning av eksempelområdet. Kan tas ut i A1 størrelse for inntegning av egen informasjon.

* [*Bakgrunnskart*](http://www.senseweb.no/multimedia/50184/Runde_Base_map.pdf)

**Adkomst:** Kartet viser adkomstpunkter som farleder, fiskebåthavner og punkter der veien ender <10 meter fra strandlinjen eller <50 m fra strandlinjen.

* [Adkomst](http://www.senseweb.no/multimedia/50183/Runde_Access.pdf)

**Operasjonsdyp:**Kartet viser grunne områder (hhv. <3m, <5m, <6m, <10m og <20 meter dyp), samt tørrfallsområder.

* [Operasjonsdyp Hs 1,5 - 2,5](http://www.senseweb.no/multimedia/50185/Runde_Operational_depth.pdf)

**Høyest prioriterte lokaliteter:** Kartet viser verneområder og kystnære gyteområder.

* [[Høyest prioriterte lokaliteter](http://www.senseweb.no/multimedia/50195/Atloy_Vaerlandet_Env_pri.pdf)](http://www.senseweb.no/multimedia/50196/Runde_Env_pri.pdf)

**Strandtyper:** [Strandtyper](http://www.senseweb.no/multimedia/50186/Runde_Shoreline_types.pdf)

**Økonomiske interesser:** Kartet viser høsteplanområder for tare, kystnære gyteområder og akvakulturanlegg.

* [Økonomiske interesser](http://www.senseweb.no/multimedia/50210/gyte-tare_akva_runde.pdf)